2008. aastal Eesti parimaks reisiraamatuks tunnistatud Roy Strideri "Himaalaja jutud" on täiendatud versioonis uuesti ilmunud. Enam kui 400-leheküljeline nukkerpõnev raamat viib lugeja okupeeritud Tiibetisse ja kodusõjajärgsesse Nepali, seiklema rahutusse Indiasse ning teeb tutvust Sikkimi, Mustangi ja Bhutani  tillukeste kuningriikidega. Tiibeti pagulaskunstniku Druktse Gyal\'i illustratsioone täiendab teose uustrükis värviline fotolisa. Strider on väärtustanud Himaalaja juttude uut väljaannet spetsiaalselt juurdekirjutatud 65. peatükiga.